text: To Horsens-piger gør livet sikrere for 900.000 børn
  06 februar 2013 kl. 13.04
  Der er nu uddelt 900.000 reflekser i Danmark, som er designet af to piger fra Horsens.
  To elever fra Billedskolen på Horsens Kunstmuseum har designet to sjove reflekser, der er blevet uddelt til 900.000.
  Sammen med en række andre elever i alderen 13-17 år deltog Signe Sigyn Christensen og Cille Rosenørn Abildhauge i en sommercamp. 
  Her var de to piger med til at designe to af de otte reflekser, der blev sat til afstemning på TrygFondens hjemmeside i foråret.
  De to Horsens-pigers reflekser fik flest stemmer. Derfor er det dem, TrygFonden uddeler til skoler, børnehaver og forældre.
  